Signe Dahl

Signe Charlotte Dahl (født 24. mai 1886 i Bergen, død 23. september 1971 i Oslo) var en norsk skuespillerinne.

Familie 
Signe Dahl var datter av agent Peter Marius Dahl og skuespiller Charlotte Hansen (1855-1904), og datterdatter av skuespiller Carl Andreas Hansen. Hun ble gift med arkitekt Olvar von der Fehr Ibsen (1886-1968). Ekteskapet ble oppløst.

Liv og virke 
Allerede ved femtenårsalderen ble Signe Dahl titulert som skuespiller. Hun medvirket i ung alder ved flere forestillinger i Fredrikstad, også sammen med moren. Hun turnerte blant annet med selskapet Sommerteatret, under ledelse av R. Hallseth.

Signe Dahl var i 1903 ved Olaus Olsens teaterselskap i Trondheim, hvor hun fikk det som er regnet som hennes offisielle scenedebut 9. desember i rollen som Katie i Gamle Heidelberg. Der fikk hun et kortvarig engasjement ved Folketeatret.

Signe Dahl var i 1904-1905 elev ved Den nationale Scene i fødebyen Bergen, hvor hun var skuespiller frem til 1909.

Roller i utvalg 
Emilie i vaudevillemonologen Emilies hjertebanken av Johan Ludvig Heiberg (Fredrikstad, 1901)
Petter i Kong Eriks Pilegrimsferd (Mo i Rana, 1903)
Katie i Gamle Heidelberg av Wilhelm Meyer-Förster (Trondheim, 1903)
Franziska i Guldedderkoppen av Schönthan (Den nationale Scene, 1904)
Tornerose i Tornerose (Den nationale Scene, 1904)
Pernille i Pernilles korte Frøikenstand av Ludvig Holberg (Den nationale Scene, 1906)

Referanser

Kilder

Eksterne lenker 
 

Norske skuespillere
Personer fra Bergen kommune